थॉमस पर फैसला प्रधानमंत्री पर आघात नहीं : कांग्रेस  
कांग्रेस ने कहा कि सुप्रीम कोर्ट द्वारा सीवीसी पीजे थॉमस की नियुक्ति रद्द किया जाना प्रधानमंत्री मनमोहन सिंह पर कोई आघात नहीं है।
सत्तारूढ़ कांग्रेस ने गुरुवार को कहा कि सर्वोच्च न्यायालय द्वारा केंद्रीय सतर्कता आयुक्त (सीवीसी) पीजे थॉमस की नियुक्ति रद्द किया जाना प्रधानमंत्री मनमोहन सिंह पर कोई आघात नहीं है और पार्टी न्यायालय के फैसले का अध्ययन करेगी।  कांग्रेस नेता सत्यव्रत चतुर्वेदी ने कहा, "हम सीवीसी की नियुक्ति के मामले में सर्वोच्च न्यायालय के फैसले का अध्ययन करेंगे। यह प्रधानमंत्री पर कोई आघात नहीं है।"   सर्वोच्च न्यायालय ने भ्रष्टाचार के मामले में कथित संलिप्तता की वजह से गुरुवार को केंद्रीय सतर्कता आयुक्त (सीवीसी) पीजे थॉमस की नियुक्ति रद्द कर दी। थॉमस को छह माह पहले इस पद पर नियुक्त किया गया था।